
Astudiaethau Craidd:  Y dysgwr: pwy ydw i’n ei addysgu?
Yn ystod y modiwl yma rydym ni wedi bod yn edrych ar wahanol drosglwyddiadau a heriau sydd yn ddisgwyliedig wrth fynd trwy'r trosglwyddiadau hyn. Fel gwelir yn Rhan 2 mae proffil un tudalen Daniel yn dangos ei fod yn gweld hi yn anodd cymdeithasu ac i ddangos emosiwn. Mae yn ddisgybl sydd ym mlwyddyn 5 ac mae yn poeni am y trosglwyddiad rhwng Cyfnod Allweddol 2 (CA2) a Chyfnod Allweddol 3 (CA3). Fel Gwelir yn ei broffil mae yn gweld hi yn anodd gwneud ffrindiau ac i gymysgu gyda phlant eraill yn ystod amser chwarae ac felly pwrpas y gefnogaeth yma yw annog Daniel i  siarad am ei broblemau gan ei fod wedi dechrau effeithio ar ei waith ysgol. Yn rhan 2 allwch hefyd weld y cynllun cefnogi lle mae yn esbonio'r gwahanol fathau o weithgareddau bydd yn digwydd er mwyn ceisio datblygu Daniel. Mae'r cynllun yma wedi cysylltu gyda'r meysydd dysgu o fewn Cwricwlwm i Gymru (Llywodraeth Cymru, 2020), mae yn bwysig iawn bod Daniel yn dal i ddatblygu ei hun yn y 6 maes yma ond ei fod hefyd yn medru goresgyn y rhwystr sydd yn ei boeni am y trosglwyddiad o Ysgol Gynradd i Ysgol Uwchradd. Mae'r sefyllfa adref ym mywyd Daniel yn anodd ar hyn o bryd fel gellir gweld o’r proffil gan fod ei rhieni wedi ysgaru ac ar hyn o bryd maent yn canolbwyntio ar yr ysgariad yn lle lles emosiynol eu plentyn sydd wedi arwain at ei swildod a’i diffyg sylw mewn gwersi. Mae Daniel wedi nodi bod teulu yn bwysig iawn iddo ond yn ogystal â hyn ei bod yn hoff iawn o chwarae pêl-droed ac mae hyn yn strategaeth allwn ei ddefnyddio er mwyn ei annog yn ystod amser chwarae. Mae Daniel wedi nodi ei fod am gymorth er mwyn gallu trosglwyddo i’r Ysgol Uwchradd. Mae ei datblygiad emosiynol a cymdeithasol yn hanfodol bwysig er mwyn sicrhau'r trosglwyddiad yma ac mae hyn yn cael ei gefnogi gan Erik Erikson (1959) yn ei theori ar ddatblygiad seicogymdeithasol sydd yn sôn am sut mae digwyddiadau mewn bywyd babi hyd at oedolyn sydd yn newid ei phersonoliaeth nhw, mae'r digwyddiadau yma yn gallu fod yn gadarnhaol neu yn negyddol ond mae'r rhain yn rhan o ddatblygiad cymdeithasol plentyn ac yn yr achos yma mae Daniel yn mynd trwy broblemau yn ei bywyd personol ac mae yn bwysig ein bod ni yn ei gefnogi ac yn rhoi’r cyfle iddo ddatblygu yn gymdeithasol.
	Mae sefyllfa Daniel yn un bregus ac mae yn bwysig y bod yr ysgol a’r cartref yn gwbl gytûn ar y strategaethau sydd angen arno er mwyn goresgyn y trosglwyddiad yma. “When parents and teachers coalesce to create continuities between home and school, children’s achievement, social functioning, and emotional adjustment benefit.” (University of Nebraska, 2013) mae’r ymchwil yma yn amlinellu'r pwysigrwydd o’r berthynas rhwng ysgol a chartref. Gallwn weld yn rhan 2 ar y cynllun cefnogi bod yna gyfarfod rhwng yr ysgol a rhieni yn yr wythnos gyntaf er mwyn sicrhau ei chydlyniad nhw yn y prosiect yma, yn ôl Epstein yn ei theori ‘Overlapping spheres of influence’ mae ef yn datgan: 
“successful partnerships must be forged between these three spheres in order best to meet the needs of the child” (IPL,2021)
Y tri sffêr mae Epstein yn sôn amdani yw Cartref, Ysgol a Chymuned. Mae Epstein yn credu bod y perthynas rhwng y tair ardal yma yn holl bwysig ar gyfer datblygiad ac addysg disgyblion. Mae Daniel yn gweld hi yn anodd ar hyn o bryd gan fod ei rhieni wedi gwahanu felly drwy gael perthynas rhwng y cartref a’r ysgol fe all Daniel ddechrau dygymod gyda’i broblemau adref. Mae hyn hefyd yn cytuno gyda damcaniaeth Bronfenbrenner (1974) sydd yn sôn am y 5 haen o fewn datblygiad cymdeithasol plentyn. Mae rhieni yn dod o dan yr haen meicrosystem sef yr haen agosaf at y plentyn sydd yn amlinellu pwysigrwydd y rhiant mewn datblygiad y plentyn sydd yn cefnogi'r dull o gael cyfarfod gyda’r rhieni ar ddechrau'r cynllun cefnogi. Mae cael cyfranogiad rhieni Daniel yn mynd i fod yn anodd gan ei bod nhw wedi gwahanu ac mae’r sefyllfa adref yn un gwenwynig ac mi fydd ei rhieni yn poeni am yr ysgariad yn fwy. “Almost always, both parents have parental responsibility, which means decisions about their child’s education need to be made jointly.” (withersworldwide, 2019) Dangosa hyn fod cael y rhieni yn rhan o addysg Daniel yn mynd i fod yn anodd oherwydd bydd rhaid iddyn nhw fod yn gytûn ac efallai bod ei gwahodd mewn i’r ysgol gyda’i gilydd yn syniad gwael iawn. Penderfynwyd cael y plentyn yn rhan o’r trafod ganddo fe allwn weld ymhellach lawr ar wefan withersworldwide bod yn bwysig i rieni fod yn rhan o bopeth gan fod plant yn mwynhau dangos ei rhieni i bawb ond yn ogystal â hyn bydd y rhieni yn gorfod dechrau cael perthynas er lles ei phlentyn. Mae’r cyfarfod yma mynd i drafod bob gweithgaredd sydd yn barod wedi cael ei drefnu ond yn ogystal â hyn mi fydd yn fodd i’r rhieni rhoi syniadau ac efallai dweud wrth yr ysgol beth mae Daniel yn hoffi gwneud pan mae adref. Er mwyn efallai cael y rhieni yn rhan o’r datblygiad yn fwy fe allwn ei gwahodd mewn i weithio gyda Daniel welwn erthygl arfer dda Estyn(2020) bod yr ysgol wedi gwahodd y rhieni i ddysgu ochr yn ochr gyda’i phlant ac fe wnaeth hyn creu cysylltiad agosach rhwng y disgybl a’i rhieni ond hefyd rhwng y rhieni a’r ysgol felly efallai yn y dyfodol fe allwn ni gynnal sesiynau tebyg er mwyn ceisio cael rhieni Daniel yn rhan o’i addysg ef.
	Treialwn ddull newydd o fewngofnodi bob bore, roedd yr ysgol fel arfer yn defnyddio goleuadau traffig ac mi fyddai'r disgyblion yn rhoi ei enw ar y lliw er mwyn dangos sut roedden nhw yn teimlo, byddai hyn yn fodd syml ond roedd plant eraill yn gallu gweld yn union sut roeddech chi yn teimlo. Mae’r dull newydd sef defnyddio Ap ar yr iPad o’r enw Speakr. Mae Speakr yn fodd cyfrinachol ac mae disgyblion yn gallu cyfleu sut maent yn teimlo “Speakr helps children to understand how they're feeling, and articulate what's on their mind. It helps teachers to understand underlying causes of behaviour. It helps school leadership teams to identify and evidence appropriate interventions.” (Speakr, 2020). Mae’r Ap yn danfon yr ymatebion i’r athro sydd yn gallu gweld pa wyneb mae'r plentyn wedi ei defnyddio a pam maent yn teimlo fel hynny. Mae’n bwysig bod disgyblion yn gallu cyfleu'r hyn maent yn ei deimlo. Mae Daniel yn ddisgybl sydd yn ddihyder ac yn  gweld hi yn anodd trafod ei emosiwn ac felly mae hyn yn fodd o geisio cael iddo drafod yr hyn sydd yn ei boeni. Mae Schaffer (1996) yn sôn sut mae plant yn medru goresgyn colled neu wahanu drwy brofiadau yn yr ysgol. Mae defnydd o speakr yn fodd i sicrhau ein bod ni medru gweld pa brofiadau mae Daniel yn ei mwynhau e.e. mae yn nodi ei bod yn edrych ymlaen at sesiwn pêl-droed mi allwn ni gynnal gweithgareddau fel hyn a sicrhau ei fod ef yn cael y cyfle i symud ymlaen. Ond ar y llaw arall mae defnydd o Speakr yn hollol dibynnu ar Daniel yn mynegi ei deimladau ac mae hynny wedi bod yn broblem iddo fel gallwn weld yn Rhan 2 yn ei phroffil disgybl yn yr adran Datblygiad Emosiynol ei fod ef yn crio yn aml ac yn methu datgelu'r hyn sydd yn ei boeni felly os mae methu gwneud ar lafar efallai y bydd ef yn methu ysgrifennu ei deimladau. Mae yn nodi yn Y Ddogfen Hawliau Plentyn (United Nations, 1990) mae gan bob plentyn yr hawl i ddweud sut maen nhw yn teimlo, gweler erthygl 12 o’r ddogfen. Mae yn amlinellu bod yn bwysig bod Daniel yn cael y cyfle i ddweud sut mae yn teimlo. Mae gan bob disgybl yr hawl i hyn ac mae speakr yn rhoi’r cyfle iddyn nhw wneud hyn, mae hyn yn mynd i fod o fudd iawn i Daniel ac i nifer fawr o ddisgyblion eraill. Mae’r ymyrraeth yma yn un cadarnhaol iawn gan eich bod yn gallu tracio cynnydd emosiynol y disgyblion. Mae cynnydd yn rhan ganolog o ddogfen Dyfodol Lwyddiannus (Donaldson 2015) ac mae Donaldson yn nodi bod angen i ni ddefnyddio nifer o wahanol ffurf i asesu cynnydd. Mae yn bwysig ein bod ni yn gallu gweld Daniel yn gwneud cynnydd yn emosiynol er mwyn iddo gael paratoi ar gyfer y trosglwyddiad rhwng Ysgol Gynradd ac Ysgol Uwchradd. Yn ogystal â hyn mae prosiect CAMAU (2018) yn cefnogi er mwyn gwneud cynnydd mae angen deall yn union beth mae plentyn angen. Mae hyn yn dangos i ni fod angen dod at wraidd problemau emosiynol Daniel cyn meddwl am ei ddatblygu yn gymdeithasol felly dyna pam mae’r wythnosau cyntaf yn canolbwyntio ar ei lles emosiynol ac mi fydd speakr yn cael ei ddefnyddio bob dydd hyd at ddiwedd y cynllun. Yr unig broblem gyda’r cynllun yma yw ar ôl 1 mis mae angen talu ar gyfer defnyddio’r Ap, mi fydd hyn yn rhywbeth bydd rhaid ystyried o fewn mis a gweld yn union sut mae Daniel yn gwneud cynnydd a yw werth parhau gyda’r dull yma.
	Yn ogystal â Speakr mi fydd Daniel yn mynychu sesiynau Emotional Literacy Support Assistant (ELSA) mae ymyrraeth ELSA wedi cael ei ddefnyddio mewn ysgolion i sicrhau ei bod nhw yn cyrraedd anghenion cymdeithasol ac emosiynol bob plentyn (ELSA Network, 2017). Mae hefyd yn datgan bod bob plentyn yn dysgu yn well pan maent yn hapus.  “I feel confident when it is just one person I know well already but as soon as there is more than one they talk about things that I have no idea about and I feel left out.”(Collins a Foley, 2008, tud 45). Mae plant yn gallu fod yn swil o amgylch disgyblion eraill ac yn achos Daniel nid yw yn cymysgu gyda neb. Mae yn bwysig iddo ddod i adnabod yr arbenigwr ELSA ac i ddod yn ffrindiau gyda nhw er mwyn iddo allu teimlo yn gartrefol ac i ddod i adnabod ei hun ac i ddechrau delio gyda’r hyn mae myn trwy er mwyn allu goresgyn y rhwystr a delio gyda’r trosglwyddiad sydd yn ei wynebu. Gwelwn enghraifft o arfer effeithiol ar wefan Estyn lle mae ysgol wedi defnyddio dull tebyg i ELSA ac wedi cael effeithiau cadarnhaol “Cynyddodd nifer y datgeliadau diogelu y mae disgyblion wedi’u gwneud hefyd wrth i ddisgyblion ddod yn fwy ymwybodol a hyderus yn emosiynol, gan felly gryfhau diogelu disgyblion ar draws yr ysgol.” ( Estyn, 2018). Gallwn weld y manteision o’r ymyrraeth yma ac mi fydd hyn yn fanteisiol iawn ar gyfer Daniel gan mi allwn weld o’i phroffil ei fod yn ddisgybl caeedig ac felly mae hyn yn ffordd o’i gael ef i agor lan ac mae'r esiampl arfer effeithiol yma yn gallu cefnogi'r defnydd o’r ymyrraeth yma. Mae hyfforddiant yn holl bwysig ar gyfer darparu'r ymyrraeth yma yn gywir. Fe wnaeth ymchwil cael ei wneud yn Plymouth lle gofynnwyd iddynt lenwi holiadur ynglŷn â darpariaeth Elsa yn ei ysgolion nhw, Deallwn o’r wybodaeth fod 71% o ysgolion yr ardal gydag o leiaf un wedi hyfforddi mewn darpariaeth ELSA ( elsanetwork, 2015) Mae hyn yn nifer uchel yn enwedig pan ei bod nhw wedi holi 66 o ysgolion sydd yn dangos bod y ddarpariaeth yma yn un positif iawn a'i fod yn cael ei ddefnyddio bron ymhob ysgol. Mae'n bwysig ystyried fod y cwrs yn un costus ond unwaith mae’r cynrychiolydd ELSA wedi cael ei hyfforddi mae gyda nhw am byth. Mae gan yr ysgol cynrychiolydd yn barod felly mae yn ddefnyddiol iawn oherwydd ni fydd angen hyfforddi rhywun gan ei fod yn cymryd tua 6 mis i gyflawni'r hyfforddiant cyfan.
	Er mwyn datblygu hyder Daniel mae angen iddo gael ei rhoi mewn sefyllfaoedd croesawgar i ddechrau ac yna ei ddatblygu er mwyn gweithio gyda grwpiau penodol o ddisgyblion. Cam cyntaf yn y broses o gynyddu hyder Daniel yw cael i gymryd rhan mewn gweithgareddau fel dosbarth cyfan le mae pawb yn cymryd rhan ac nid oes unrhyw bwysau arno i siarad trwy’r amser ond ei fod yn cael cyfle i gyfrannu. Penderfynwyd y ffordd orau o wneud hyn oedd amser cylch gan fyddai pawb yn trafod ac yn sôn am yr hyn sydd yn ei phoeni ac efallai bydd Daniel yn gallu dechrau deall sut mae pobl arall yn dechrau teimlo, mae hyn yn cysylltu gyda cham cynnydd 2 yn faes dysgu a phrofiad Iechyd a Lles “Rwy’n gallu rhoi sylw i deimladau pobl eraill ac rwy’n dysgu meddwl am y rhesymau pam eu bod o bosibl yn teimlo felly” (Llywodraeth Cymru, 2020) Mae hyn yn ddatblygiad y byddwn yn gobeithio gallwn weld yn Daniel wrth i’ sesiynau datblygu. Mae sgiliau Cymdeithasol Daniel yn wan i gymharu gyda’i chyd ddisgyblion ac mi fydd angen iddo ddatblygu'r rhain er mwyn iddo allu delio gyda’r trosglwyddiad i Ysgol Uwchradd. Fel gallwch weld o’r cynllun cefnogi bwriad y sesiynau amser cylch yw deall beth yn union mae Daniel yn poeni amdano wrth fynd i’r ysgol uwchradd ond hefyd i geisio cael iddo ddeall bod eraill yn poeni hefyd ac efallai mi fydd hyn yn agoriad iddo fedru dechrau cyfathrebu a gwneud ffrindiau. “Circle Time is a popular activity that's used in many primary schools to help develop positive relationships between children” (theschoolrun, 2021) Mae yn bwysig bod Daniel yn cael y cyfleoedd hyn i greu'r perthnasoedd hyn gyda phlant eraill a dyna pam yn y cam nesaf y cynllun yn wythnos 4 a 5 mae Daniel yn mynd i fod yn gweithio gyda grwpiau ond hefyd yn mynd i ddatblygu ymlaen i weithio gyda phartner, mi fydd hyn yn sialens fawr i Daniel gan ei fod yn swil ac nid oes ganddo ffrind gorau yn yr ysgol. Bydd hyn yn gyfle iddo weithio gyda disgybl arall ac efallai datblygu ei pherthynas nhw er mwyn iddo allu wir ddechrau cyfathrebu a gwneud ffrindiau.
	Bydd y gweithgareddau yma yn digwydd mewn amgylchedd dysgu gwahanol er mwyn ceisio sicrhau bod Daniel yn gallu gwneud ffrindiau tu allan i’r dosbarth. Mae amgylchedd y dysgu yn hanfodol ar gyfer datblygiad ac mae yn fodd o roi disgyblion mewn sefyllfaoedd bywyd go iawn gwahanol. Mae Daniel yn nodi ei bod yn hoffi chwarae pêl-droed felly mae yn bwysig ein bod ni yn rhoi cyfle iddo wneud hyn yn yr ysgol. Mae'r amgylchedd dysgu yn hanfodol bwysig ar gyfer sicrhau datblygiad y disgyblion. Cytuna damcaniaeth Reggio Emilia sydd yn gweld yr amgylchedd dysgu fel y trydydd athro ( Schroeder-YU,2008). Penderfynwyd drwy roi Daniel mewn grwpiau neu bartneriaid wrth chwarae pêl-droed y byddai yn gallu gweld bod plant eraill gyda'r un diddordeb ag ef. Mae Daniel yn mynd i gael y cyfle i ddatblygu ac i ddechrau goresgyn y rhwystr sydd yn ei atal rhag gwneud y trosglwyddiad o CA2 i CA3. Mae'r dull yma yn un sydd yn cytuno gyda John Dewey (1959) roedd ef yn credu bod angen i ddisgyblion ddysgu drwy brofiad a bod angen iddynt ddysgu gyda’i gilydd. Mae y rhan gymdeithasol yn bwysig iawn ar gyfer dysgu ac mae gwneud gwaith grŵp o leiaf unwaith y dydd yn mynd i wthio Daniel ac mi fydd yn buddio llawer yn y tymor hir wrth iddo drosglwyddo i’r ysgol uwchradd. Mae datblygiad cymdeithasol yn dod llaw yn llaw gydag addysg plentyn. Creda Vygotsky (1978) bod y broses o ddatblygiad cymdeithasol yn dod cyn dysgu a bod angen i bobl gwneud cysylltiadau gyda’i gilydd o fewn amgylchiadau gwahanol. Mae diddordeb plant yn hanfodol ar gyfer gwneud y cysylltiadau cymdeithasol hyn ac mae yn bwysig ein bod ni yn rhoi cyfle i Daniel wneud yr hyn mae yn mwynhau ond hefyd iddo allu gwneud pethau mae disgyblion arall yn mwynhau felly byddwn yn cymryd diddordebau pawb mewn i ystyriaeth. Gweler enghraifft o arfer dda mewn ysgol feithrin ar wefan Estyn(2020a) a oedd wedi mynd ati i greu gweithgareddau oedd yn ddiddordebau ei disgyblion ac roeddent wedi cael effeithiau cadarnhaol iawn gan fod pawb yn medru gweithio yn dda mewn grŵp nawr ac yn mwynhau'r broses o ddysgu. Ond ar y llaw arall mae'r disgyblion yma newydd ddechrau ar ei thaith drwy’r ysgol ac felly mae'r ymyrraeth yma yn mynd i weithio yn gyflymach gan ei bod nhw heb wneud cysylltiadau gyda disgyblion eto ac erbyn cyrraedd oed Daniel mae mwyafrif o ddisgyblion wedi gwneud ffrindiau a’r cysylltiadau pwysig hyn.
	Mae hunan adfyfyrio yn bwysig iawn yn enwedig ar ôl cynllun cefnogi, mae deall beth mae'r plentyn eisiau yn rhan bwysig iawn o sut i symud ymlaen i’r cam nesaf. Mae hunan adfyfyrio yn rhywbeth lle ni yn edrych ar yr hyn sydd wedi digwydd a gweld pa mor effeithiol oedd y broses (Open university,2021) Bydd Daniel yn  penderfynu ar ei chamau nesaf ac yn meddwl sut y bydd ef yn medru parhau i ddatblygu a pharhau gyda’r trosglwyddiad. Bydd ef yn penderfynu a yw am barhau gyda'r sesiynau ELSA. Mi fydd ei rhieni yn cymryd rhan yn y drafodaeth yma er mwyn sicrhau ei bod nhw wedi bod yn rhan o’r broses o’r dechrau i’r diwedd. Byddwn yn cyflwyno i Daniel y broses pontio rhwng yr Ysgol Gynradd ac Ysgol Uwchradd, mae’r cynllun cefnogi yma wedi ei gynllunio i gael ef i ddatblygu yn emosiynol ac yn gymdeithasol er mwyn iddo allu trosglwyddo. Mae’r broses pontio yn hanfodol bwysig ac mae ysgolion yn pwysleisio hyn yn fawr gan roi nifer fawr o gyfleoedd i ddisgyblion ddod i’r arfer a’r Ysgol Uwchradd, gweler enghraifft o arfer dda ar wefan Estyn(2020b) lle mae ysgol wedi gwneud gweithgareddau megis nosweithiau agored lle mae'r rhieni yn mynd gyda’r disgybl i’r ysgol, byddai hyn yn bwrpasol iawn i Daniel gan mi fyddai ef yn medru teimlo bod ei rhieni yn gwneud yr un trosglwyddiad ag ef ac yn medru ei gefnogi bob cam o’r ffordd.
	Felly i ddod i gasgliad mae Daniel wedi cael amser anodd dros y flwyddyn ddiwethaf ac mae angen cefnogaeth yr ysgol a rhieni arno er mwyn iddo allu cyflawni'r trosglwyddiad yma. Mae'r proffil hefyd yn dangos i ni beth yn union mae Daniel am gymorth gyda ac mae datblygu ei hyder yn bwysig iawn iddo felly dyna pam roedd hynny yn rhan ganolog o’r cynllun cefnogi. Roedd bob gweithgaredd yna i ddatblygu ei hyder ac roedd bob gweithgaredd wedi ei dylunio er mwyn cael y gorau allan ohono. Credaf fod y defnydd o Speakr yn mynd i fuddio'r dosbarth cyfan yn fawr gan fydd yr athro yn medru cadw llygaid ar les emosiynol bob un o’i ddisgyblion ac mi fydd ELSA yn ymyrraeth berffaith ar gyfer cael Daniel i siarad mewn awyrgylch lle mae yn teimlo yn ddiogel. Y bwriad yw sicrhau hyder Daniel ac mi roedd adeiladu ar ei phrofiadau o amser cylch i waith grŵp a phartner yn ei gyflwyno yn araf at y byd cymdeithasol. Mae gwneud gweithgareddau mae Daniel yn mwynhau yn bwysig iawn er mwyn sicrhau ei fod ef yn gwneud ffrindiau sydd gyda'r un diddordebau ag ef ac yn gallu gwneud cyswllt gyda phobl sydd yn debyg iddo. Mae’r aseiniad yma wedi bod yn fuddiol iawn er mwyn i mi allu datblygu ar fy sgiliau proffesiynol personol, rwyf wedi sylweddoli fod rheoli yr amgylched dysgu yn bwysig iawn a bod hyn yn effeithio yn fawr ar addysg plentyn ac rwy’n credu bod angen i mi wneud hyn yn fwy gan ddefnyddio bob ardal posibl. Yn ogystal â hyn llwyddais i weithio gydag aelodau eraill o staff er mwyn cael y gorau allan o’r disgyblion, mae hyn yn rhan o’r Safonau SAC (EWC,2021) ac mae yn amlwg fy mod i wedi gwneud camau tuag at fod yn broffesiynol. Er mwyn gwella mae angen i mi wneud mwy o ymchwil i mewn i strategaethau a dulliau er mwyn gwella sgiliau cymdeithasol oherwydd ar ôl edrych ar arfer dda ar wefan Estyn rwy’n sylweddoli fod fy ngwybodaeth o strategaethau ac efallai cael fy hyfforddi i fod yn gymwys o ddarparu'r ymyrraeth ELSA er mwyn fy mod yn gallu gweld yn union sut mae hyn yn helpu'r plant oresgyn ei phroblemau emosiynol. Ar y cyfan rwyf wedi gwneud datblygiad ar gyfer fod yn athro ysgol gynradd ac rwyf wedi gweld wrth fod ar brofiad dysgu bod yr angen i wneud y cynlluniau yma er mwyn sicrhau bod bob disgybl yn cael cyfle i wneud y cynnydd sydd angen arnynt. Ar fy ail brofiad dysgu mi wnes i helpu’r athrawes dosbarth benderfynu a oedd angen ymyrraeth ar unrhyw ddisgybl ac roedd hyn wedi dangos i mi pwysigrwydd gwneud cynllun er mwyn helpu disgyblion gydag unrhyw rwystrau.

























Rhan 2
Proffil un tudalen DanielDyma Daniel. Mae Daniel ym mlwyddyn 5. Fe wnaeth symud i’r ysgol pan roedd ym mlwyddyn 4 ac mae’r athro yn pryderu am ddatblygiad Daniel yn gymdeithasol ac yn emosiynol. Mae ei rhieni Newydd ysgaru ac mae ef yn amlwg yn dioddef gan ei fod yn dawel ac yn aml yn eistedd ar ben ei hun amser chwarae a chinio. 
Mae’r athro dosbarth wedi bod yn cadw cysylltiad gyda’i rhieni ac yn gofyn a oes unrhyw beth allent wneud i sicrhau ei fod yn cael bob cyfle i ddatblygu ei sgiliau cymdeithasol ond does dim diddordeb gyda nhw.
Roedd Daniel fel arfer yn mwynhau dod i’r ysgol ac roedd o hyd yn ddisgybl swil ond roedd yn mwynhau chwarae pêl-droed gyda’r bechgyn a siarad am anifeiliaid fferm gyda hwy.

Datblygiad Ieithyddol
Mae ei sgiliau darllen ac ysgrifennu yn dda ac mae’n medru gwneud hyn yn annibynnol ond mae angen iddo ymateb yn fwy ar lafar er mwyn iddo fedru datblygu ei sgiliau llafar.

Datblygiad Gwybyddol
Yn aml mi fydd yn colli canolbwyntio yn ystod y wers ac mae hyn yn gysylltiedig gyda’i lles emosiynol a’r hyn sy’n digwydd adref. 
Datblygiad Cymdeithasol
Disgybl caeedig sydd yn gweld hi’n anodd siarad gyda disgyblion ac yn methu siarad am sut mae’n teimlo gydag oedolion. Mae’n hapus i eistedd yn y dosbarth a dweud y lleiafrif sydd yn bosibl drwy gydol y dydd ac yn aml yn eistedd ar ben ei hun amser chwarae.




	Datblygiad Corfforol
Mae ei sgiliau echddygol bras yn dda iawn e.e. neidio ac nid yw yn cael unrhyw broblem gwisgo ei hun ar ôl gwersi ymarfer corff. Mae ei sgiliau echddygol manwl wedi datblygu yn fawr ers symud i’r ysgol gan ei fod nawr yn medru dal pensil yn gywir.
Datblygiad Emosiynol
Mae yn ofn ateb yn y dosbarth gan ei fod yn meddwl bydd disgyblion yn chwerthin arno neu ei bydd yn siomi'r athro. Nid yw’n meddwl llawer o’i hun ac mae ef yn aml yn crio yn y tŷ bach yng nghanol gwersi ond yn methu cyfathrebu beth sydd yn bod ac mae hyn yn gwneud iddo deimlo yn rhwystredig.


Beth allwch chi wneud i fy nghefnogi i?
· Sesiynau pêl-droed ar ôl ysgol.
· Datblygu fy hyder.
· Fy mharatoi ar gyfer Ysgol Uwchradd
· Cael sesiynau i ddatblygu fy hyder
Beth sy’n bwysig i mi?
· Teulu
· Pêl-droed 
· Ffermio
· Athrawon
· Mynychu clwb brecwast
· Mamgu yn fy nghasglu o’r ysgol

Datblygiad Cymdeithasol ac Emosiynol
Bydd y cynllun cefnogi yma yn canolbwyntio ar ddatblygiad Cymdeithasol ac Emosiynol y disgyblion ac yn cael ei ddarparu am 6 wythnos. Bydd y cynllun yn dechrau trwy geisio sicrhau bod y disgyblion yn gallu trafod ei emosiynau ac yn dilyn hyn yn cael y cyfle i greu perthnasau a gweithio gyda grwpiau gwahanol. Mae’r cynllun yma wedi ei gysylltu yn agos gyda Chwricwlwm i Gymru ac mi fydd pob cam o’r cynllun yn canolbwyntio ar ei datblygiad emosiynol a cymdeithasol sydd yn gysylltiedig gyda mae dysgu a phrofiad o Iechyd a Lles.
Bydd y sesiynau cyntaf yn canolbwyntio ar y disgybl a beth sydd yn ei oeni ac yna mi fydd y sesiynau diwethaf yn rhoi’r cyfle iddynt ddatblygu a delio gyda’r trosglwyddiad sydd o’i blaen nhw.
Bydd y disgyblion yn gwneud holiadur lles cyn dechrau ar gynllun cefnogi ac mi fydd yn gwestiynau yn gofyn iddynt beth sydd yn ei gwneud nhw yn hapus ac efallai beth maent yn ei weld yn anodd e.e. gwneud ffrindiau neu ganolbwyntio yn y dosbarth. Bydd yr holiadur yn rhoi’r cyfle iddynt dangos ei theimladau ar bapur ac nid ar lafar sydd yn dod yn anodd i nifer fawr o ddisgyblion.. 
Bydd y cynllun yma yn gorfod cael y rhieni yn rhan ohono gan fod yn bwysig bod rhieni yn gweld y datblygiad mae eu plentyn yn ei wneud. Bydd yr ysgol yn cadw mewn cysylltiad gyda rheini trwy e-bost neu sgwrs ar ddiwedd y dydd pan maent yn casglu eu plentyn o’r ysgol. Bydd hefyd gofyn i’r rhieni wneud tasgau gyda’r plentyn er mwyn ei bod nhw yn teimlo yn rhan o’r cynllun ond hefyd er mwyn rhoi bob cefnogaeth posib i’r disgybl gyda’r trosglwyddiad maent yn mynd trwyddi.
	Wythnos
	Gweithgaredd
	Cysylltiadau cwricwlwm
	Camau nesaf

	Wythnos 1
	Defnyddio Speakr
Byddwn yn cyflwyno'r defnydd o Speakr i’r disgyblion sef ap ar yr iPad lle maent yn gallu dweud sut maent yn teimlo ar ddechrau’r diwrnod ac mae'r athro/athrawes yn medru gweld ymatebion y disgyblion. Bydd hyn yn rhoi siawns i’r disgyblion dweud yn union sut maent yn teimlo ar ddechrau’r dydd ac os mae yna rywbeth yn poeni'r disgyblion mae’r athro yn medru siarad gyda’r disgybl am y peth.
Gwahodd y Rhieni
Byddwn yn gwahodd y rhieni mewn i siarad gyda’r athro dosbarth ac yn amlinellu'r cynlluniau ar gyfer yr wythnosau nesaf er mwyn sicrhau eu cydweithrediad nhw ar y cynllun yma.
	Rwy’n gallu sylwi ar fy nheimladau, a’u cyfathrebu.
	Gwneud hyn yn wythnosol a gweld sut mae hyn yn newid wrth i’r cynllun cefnog ddatblygu o un wythnos i’r llall. Gofyn i’r rhieni efallai gwneud rhywbeth tebyg gyda’r disgyblion adref a gweld a oes yna unrhyw wahaniaeth yn sut mae’r disgybl yn teimlo yn yr ysgol a sut maent yn teimlo adref.

	Wythnos 2
	Sesiynau Elsa
Bydd y sesiynau yma yn rhoi cyfle i’r disgybl siarad am ei emosiynau 1 i 1 gydag aelod o staff sydd wedi cael hyfforddiant yn y maes yma. Bydd hyn yn sicrhau bod y disgybl yn gallu siarad am yr hyn sydd yn ei boeni mewn sefyllfa lle maent yn teimlo yn gyfforddus. Bydd yna daflenni gwaith er mwyn rhoi cyfle iddynt dangos ei emosiynau ar bapur ac mi fydd yr aelod o staff yn tracio cynnydd y disgybl ac yn gwneud sesiwn o 30 munud gyda hwy 2 waith yr wythnos bob wythnos tan ei bod yn meddwl bod ddim angen gwneud y sesiynau yma rhagor.
	Rwy’n gallu sylwi ar fy nheimladau, a’u cyfathrebu.
	Parhau gyda'r sesiynau yma ac efallai rhoi taflenni i’r rhieni wneud gyda’r plentyn adref er mwyn bod y rhieni yn rhan o’r sesiynau ond hefyd bod y disgybl yn gallu rhannu gyda’i rhieni sut mae yn teimlo gan efallai i rai mae hynny yn anodd gan ei bod nhw methu cyfathrebu gyda’i rhieni am ei deimladau nhw.

	Wythnos 3
	Amser Cylch
Cyfle i bawb rhannu ei deimladau ac mi fyddwn yn trafod be sydd yn gwneud ffrind da ac yn gofyn i bawb beth sydd yn ei gwneud nhw yn hapus. Yna byddwn yn gorffen y sesiynau gyda gemau ac mi fydd hyn yn rhoi’r cyfle i’r disgyblion ymlacio ac i gael hwyl. Yn un o’r sesiynau mi fyddwn ni yn trafod y broses o symud i’r Ysgol Uwchradd ac mi fydd y disgyblion i gyd yn nodi beth maent yn edrych ymlaen ati a beth maent yn poeni amdano.
	Gallaf gymryd rhan mewn penderfyniadau grŵp a deallaf pam mae angen gwneud rhai penderfyniadau fel grŵp.

	Symud ymlaen i wneud mwy o waith grŵp a gweld a yw sesiynau amser cylch yn gwneud i’r plentyn ddatblygu eu hyder.

	Wythnos 4
	Gweithgareddau tîm
O leiaf unwaith y dydd byddwn yn gwneud gweithgareddau tîm fel rhan o’r wers a cael y disgybl i gymryd rôl wahanol o fewn y grŵp bob tro. Bydd y gweithgareddau yma yn dod fel rhan o’r wers ac yn rhoi cyfle i’r disgyblion gyfathrebu gyda’i gilydd a gyda phobl wahanol.
	Gallaf gymryd rhan mewn penderfyniadau grŵp a deallaf pam mae angen gwneud rhai penderfyniadau fel grŵp.

	Gofyn i’r rhieni efallai i fynd a’r disgybl i glybiau allgyrsiol er mwyn iddynt gael cyfle i wneud ffrindiau tu allan i’r ysgol a gallai ei helpu nhw wrth symud i fyny i’r ysgol uwchradd.

	Wythnos 5
	Gwaith Partner
Bydd y disgyblion yn cael ei rhoi mewn i bartneriaid ac yn mynd ati i dynnu llun o’i gilydd ac yna’n labelu o amgylch y llun beth maent yn hoffi am y person yma. Bwriad hyn yw sicrhau bod y disgyblion yn gallu gweld y pethau da yn ei gilydd ac yn y diwedd gobeithio bydd y disgybl yn gallu gweld ei hunan rhinweddau. Mi fydd hyn hefyd yn ffordd o weld pa ddisgyblion sydd gyda'r un diddordebau a nhw.
	Gallaf gydnabod bod tebygrwydd a gwahaniaethau rhwng gwerthoedd ac agweddau pobl.

	Mi all y gweithgaredd yma cael ei wneud adref gyda’i rhieni ac mi allen nhw darganfod os mae ganddyn nhw ddiddordebau tebyg.

	Wythnos 6
	Penderfynu ar strategaeth ei hun
Meddwl am y ffordd ymlaen a sut mae mynd i barhau i ddatblygu yn emosiynol ac yn gymdeithasol. Bydd hyn yn gyfle iddynt feddwl yn feirniadol a gweld beth sydd angen iddo 
 wneud er mwyn paratoi ar gyfer y trosglwyddiad o ysgol gynradd i uwchradd.
	Rwy’n gallu newid, gyda chefnogaeth, y ffordd rwy’n ymwneud ag eraill a’r ffordd rwy’n ymddwyn mewn gwahanol sefyllfaoedd
	Bydd y disgybl yn penderfynu a yw am barhau gyda'r sesiynau ELSA. Bydd speakr yn cael ei ddefnyddio bob bore er mwyn sicrhau bod y disgyblion yn gallu dweud ei deimladau mewn modd cyfrinachol ac mae’n fodd defnyddiol i’r athro medru tracio cynnydd emosiynol y disgyblion. Yn ogystal a hyn bydd y disgyblion yn cwblhau'r holiadur eto.

